MEGHÍVJUK

az ország valamennyi főzni szerető, és gasztronómiát kedvelő emberét

a Cserépfaluban immár sokadszor megrendezésre kerülő Szabó Gábor Emlék Főzőversenyre!

**A verseny időpontja:** **2016. augusztus 13. – Cserépfalu - Pást-gödör**

**Megnyitó: 13:00**

**Eredményhirdetés: 16:30**

**Jelentkezési határidő: 2016. július 31.**

Vegyenek részt Cserépfaluban - Amatőröknek rendezett bográcsban készíthető ételek szabadtéri főzőversenyén!

**A verseny célja,** hogy megismerkedjünk egymás tájjellegű ételeivel, boraival és kultúrájával.

Ezt a versenyt több éve megrendezi az önkormányzat, és hogy kicsit más jellegű legyen, mint a többi országszerte megrendezett szabadtéri főzőverseny.

Így mi előre meghatározzuk, hogy mit kell készíteni a versenyre jelentkező csapatoknak.

Az idei versenyen **ALFÖLDI GULYÁSLEVEST** kell készíteni.

Lehetőleg a „*Nagykönyv szerint”,* de a rendezőség annyi könnyebbséget ad a versenyzőknek, hogy aki nem tud kellő minőségű marhalábszárat beszerezni, azok más ide illő marhahúsból is készíthetik.

**A verseny leírása:**

Bárki, aki nem szakképzett szakács jelentkezhet a versenyre.

(egyénileg vagy csapatonként maximum 2 fő főzhet, a többiek kísérők, kisegítők, stb).

Cserépfaluban a már megszokott helyen a résztvevők felállíthatnak egy magukkal hozott főzősátrat.

A magukkal hozott nyersanyagokból kb. 10 adag Alföldi Gulyást kell elkészíteni, és **2 kóstoló adagnyi** ételt bemutatni a zsűrinek ízlésesen, megfelelően tálalva. A zsűri a sátrak dekorációját is értékeli.

A résztvevőknek saját maguknak kell gondoskodni a főzéshez szükséges nyersanyagokról és az összes felszerelésről.

A rendezőség csak a főzősátor helyét adja, és ha valaki igényli, akkor tud adni a főzéshez szükséges tűzifát, illetve limitált mennyiségben tud adni munkaasztalt.

**Nevezési díj nincs!**

Tisztelettel kérünk minden résztvevő és érdeklődő csapatot, hogy a jelentkezésüket időben (legkésőbb 2016.07.31-ig) a lenti e-mail címre juttassák el, hogy a versenyt teljes felkészültséggel rendezhessük meg.

Jelentkezési lapot az info@cserepfalu.hu e-mail címen lehet kérni.

**Szeretettel várunk minden érdeklődőt!**